text: Viidiyoon kun Itoophiyaa keessatti kan waraabame miti; dubartoota gurgurtaaf dhiyaatan jedhames hin agarsiisu
text: #000003
text: Viidiyoon waraabbiin iskiriinii isaa mul’atu kun barreeffama “Itoophiyaa keessatti gabaa dubartoota musliimaa” jedhu waliin Tiwiitara (X) irratti qoodamee dubdeebiiwwan heddu argateera.
text: #000004
text: Viidiyoo kana akkaawuntii Tiwiitaraa isaaniirratti kan maxxansan immoo miseensa paarlaamaa Nezarlaands akkasumas dura taa’aa dhaaba siyaasaa Paartii Bilisummaaf (PVV) jedhamuu kan ta’an Hirt Wildars dha: 
text: #000005
text: Akkaawuntiin Tiwiitaraa nama siyaasaa kanaa hordoftoota miliyoona tokkoo ol kan qabu yemmuu ta’u, viidiyoon isaan Itoophiyaa keessatti akka waraabame eerun maxxansanis al kuma 213 daawwatameera.
text: #000006
text: Kana malees namootni 800 ol maxxansa qondaala kanaa deebisanii kan qoodan yemmuu ta’u namootni heddus yaadafi ilaalcha qaban jalatti barreessaniiru.
text: #000007
text: Haala walfakkaatuun akkaawuntiin Tiwiitaraa maqaa Burhi jedhufi hordoftoota kuma 100 ol qabus viidiyoo kana barreeffama “Bara 2023tti gabaa garbaa Afriikaa keessaa. Itoophiyaa keessa jedhameera” jedhu walin qoodee jira: 
text: #000008
text: Haa ta’u malee qorannoo Itoophiyaa Chek viidiyoo kana irratti taasiseen viidiyichi Itoophiyaa keessatti kan waraabame akka hintaane mirkaneeffatee jira.
text: #000009
text: Namootni uffata adii uffatanii viidiyicha keessaa mul’atanis akka akkaawuntiiwwan Tiwiitaraa lamaa jedhanitti gurgurtaaf kan dhiyaatan miti.
text: #000010
text: Viidiyoon kun biyya Senegaal araddaa Jilaas (Djilasse) jedhamtu keessatti kan waraabame yemmuu ta’u, jiraattota aradichaa taatee aadaa Ndut jedhamuuf walitti qabaman kan agarsiisudha.
text: #000011
text: Taateen aadaafi amantaa kun uummattoota Sarar kan biyyoota akka Senegaal, Gaambiyaafi Moritaaniyaa keessatti argamaniin raawwatamu yemmuu ta’u sirna ijoolleen gara dargagummaatti itti ce’anidha.
text: #000012
text: Haaluma kanaan namootni viidiyicha keessatti huccuu adii uffatanii mul’atan ijoollee dhiirolii sirna gara dargagummaatti ce’uu raawwachaa jiranidha.
text: #000013
text: Viidiyoowwan araddaa Jilaas keessatti raawwatame kana agarsiisan TikTok fi Yuutuubii irratti bal’inaan qoodamanii kan jiran yemmuu ta’u, viidiyoon ji’oota saddeet dura toora Yuutuubii irratti qoodame kun sirnicha bal’inaan kan agarsiisudha: 
text: #000014
text: Viidiyoon sirnicha agarsiisufi kallattii biraan waraabames ji’oota saddeet dura TikTok irratti qoodamee ture: 
text: #000015
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
  Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
  Suuraan hiriira magaalaa Ambootti taasifame agarsiisa jechuun qoodamaa jiru dogongora
  Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000018
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
text: #000019
text: Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
text: #000020
text: በማኅበራዊ አውታረ መረቦቻችን ይከተሉን
text: #000023